b'\n_START_ARTICLE_\nUusmaalaisten marssi\n_START_PARAGRAPH_\nUusmaalaisten marssi (ruots. Nyl\xc3\xa4nningarnas marsch) on Henrik Boreniuksen s\xc3\xa4velt\xc3\xa4m\xc3\xa4 ja Anders Theodor Lindhin ruotsiksi sanoittama marssi, luultavasti vuodelta 1867. Sek\xc3\xa4 Borenius ett\xc3\xa4 Lindh olivat musiikkia harrastavia lakimiehi\xc3\xa4. Suomenkielisen tekstin marssiin on tehnyt E. Hiekkala. Laulu alkaa sanoilla Meren mahtavan laulun me tunnemme (ruots. Det stormande havets m\xc3\xa4ktiga s\xc3\xa5ng)._NEWLINE_\xe2\x80\x9dUusmaalaisten marssi\xe2\x80\x9d tunnetaan my\xc3\xb6s nimell\xc3\xa4 \xe2\x80\x9dUudenmaan marssi\xe2\x80\x9d, mutta sit\xc3\xa4 ei pid\xc3\xa4 sekoittaa Oskar Merikannon s\xc3\xa4velt\xc3\xa4m\xc3\xa4\xc3\xa4n ja J. H. Erkon sanoittamaan \xe2\x80\x9dUudenmaan marssiin\xe2\x80\x9d, joka tunnetaan my\xc3\xb6s nimell\xc3\xa4 \xe2\x80\x9dUusmaan marssi\xe2\x80\x9d.'